রিস্কি বিজনেস
রিস্কি বিজনেস হলো ১৯৮৩ সালে মুক্তিপ্রাপ্ত আমেরিকান কিশোর যৌন হাস্যরসাত্মক চলচ্চিত্র যেটি পরিচালনা করেছেন পল ব্রিকম্যান। (এটি ছিল তার প্রথম চলচ্চিত্র) এতে মুখ্য ভূমিকায় অভিনয় করেন টম ক্রুজ এবং রেবেকা ডে মরনে। এই চলচ্চিত্রে বস্তুবাদ, পুঁজিবাদ, প্রিয়জন হারানো এবং উঠতি বয়সের সমস্যা গুলো উঠে এসেছে। এটি টম ক্রুজের প্রথম ব্যবসাসফল চলচ্চিত্র হিসেবেও পরিচিত। এই চলচ্চিত্রের মাধ্যমে তার ক্যারিয়ার নতুন মোড় নেয়। এটি সমালোচক এবং দর্শকদের কাছ থেকে ইতিবাচক সাড়া পায়। এবং $৬.২ মিলিয়ন নির্মানব্যয়ের বিপরীতে $৬৩ মিলিয়ন আয় করে।